Publication: Magyar Közlöny
Issue: MK-2002-120 (Year: 2002, Number: 120)
Era: 1990-2004
Section: a 171/2000. (X. 13.) Korm. rendelethez]
Paragraph Index: 14

2. A Rendelet 3. számú melléklete 6. §-ának (2) bekezdése helyébe a következõ rendelkezés lép: „(2) A már megszerzett bonus-malus osztályba sorolás megmarad, és az arra jogosító idõtartam tovább folyik, ha a szerzõdés érdekmúlás miatt megszûnik, és a szerzõdés megszûnésétõl számított egy éven belül a biztosított ugyanazon gépjármû-kategóriába tartozó gépjármûre (személygépkocsi, motorkerékpár, autóbusz, trolibusz, tehergépkocsi, vontató, pótkocsi, mezõgazdasági vontató, lassú jármû, munkagép, segédmotoros kerékpár) új szerzõdést köt, akár ugyanazon, akár másik biztosítónál. A már megszerzett bonus-malus osztályba sorolás a biztosított tulajdonában maradó gépjármû tekintetében megmarad, és az arra jogosító idõtartam tovább folyik abban az esetben is, ha a biztosított a tulajdonában lévõ gépjármû mellett másik, azonos gépjármû-kategóriába tartozó gépjármû tulajdonjogát megszerzi, majd a kedvezõbb bonus-malus osztályba tartozó gépjármûre kötött szerzõdése érdekmúlás miatt megszûnik, feltéve, hogy a kérdéses idõszakban nem okozott balesetet.”

Source: https://magyarkozlony.hu/hivatalos-lapok/8a4053704b234c0eb3ff3f1c8f36e3f47e60db33/dokumentumok/e2fc02a83dc85fd9b2ba1a3c5e6f23fdf9c4c9d9/letoltes